গত সোমবার রাষ্ট্রপক্ষের যুক্তিতর্ক উপস্থাপন শেষ হয়। গতকাল ছিল আসামিপক্ষের যুক্তিতর্ক উপস্থাপনের দিন ধার্য। কিন্তু দুপুর সাড়ে ১২টায় বিচারক শাহেদ নূর উদ্দীন এজলাসে বসার পর আইনজীবী সৈয়দ রেজাউর রহমান একটি সংক্ষিপ্ত বক্তব্য দেন। এরপর রাষ্ট্রপক্ষের আরেকজন বিশেষ কৌঁসুলি মোশাররফ হোসেন প্রায় আধা ঘণ্টা যুক্তিতর্ক উপস্থাপন করেন। তাতে তিনি বলেন, ২১ আগস্ট গ্রেনেড হামলার অপরাধমূলক ষড়যন্ত্রটি কী এবং তা কীভাবে করা হয়েছে, তিনি মামলার আইনি ব্যাখ্যা-বিতর্কের পর্যায়ে তা আদালতে উপস্থাপন করবেন।